STANOVISKO KOMISIE podľa článku 294 ods. 7 písm. c) Zmluvy o fungovaní Európskej únie k pozmeňujúcim a doplňujúcim návrhom Európskeho parlamentu k pozícii Rady v prvom čítaní v súvislosti s návrhom SMERNICE EURÓPSKEHO PARLAMENTU A RADY o uplatňovaní práv pacientov pri cezhraničnej zdravotnej starostlivosti /* KOM/2011/0090 v konečnom znení - COD 2008/0142*/





[pic] | EURÓPSKA KOMISIA | Brusel, 24.2.2011 KOM(2011) 90 v konečnom znení 2008/0142 (COD) STANOVISKO KOMISIE podľa článku 294 ods. 7 písm. c) Zmluvy o fungovaní Európskej únie k pozmeňujúcim a doplňujúcim návrhom Európskeho parlamentu k pozícii Rady v prvom čítaní v súvislosti s návrhom SMERNICE EURÓPSKEHO PARLAMENTU A RADY o uplatňovaní práv pacientov pri cezhraničnej zdravotnej starostlivosti 2008/0142 (COD) STANOVISKO KOMISIE podľa článku 294 ods. 7 písm. c) Zmluvy o fungovaní Európskej únie k pozmeňujúcim a doplňujúcim návrhom Európskeho parlamentu k pozícii Rady v prvom čítaní v súvislosti s návrhom SMERNICE EURÓPSKEHO PARLAMENTU A RADY o uplatňovaní práv pacientov pri cezhraničnej zdravotnej starostlivosti 1. Úvod V článku 294 ods. 7 písm. c) Zmluvy o fungovaní Európskej únie sa stanovuje, že Komisia zaujme stanovisko k pozmeňujúcim a doplňujúcim návrhom, ktoré navrhol Európsky parlament v druhom čítaní. Stanovisko Komisie k zmenám a doplneniam navrhnutým Parlamentom je uvedené ďalej v texte. 2. Kontext Dátum predloženia návrhu Európskemu parlamentu a Rade [dokument KOM(2008 ) 414 v konečnom znení – 2008/0142 (KOD)]: | 2. júl 2008 | Dátum stanoviska Európskeho hospodárskeho a sociálneho výboru: | 4. december 2008 | Dátum stanoviska Výboru regiónov: | 12. február 2009 | Dátum stanoviska Európskeho parlamentu, prvé čítanie: | 23. apríl 2009 | Dátum predloženia zmeneného a doplneného návrhu: | neuvádza sa | Dátum politickej dohody: | 8. jún 2010 | Dátum prijatia pozície Rady: | 13. september 2010 | Dátum stanoviska Európskeho parlamentu, druhé čítanie: | 19. január 2011 | 3. Účel návrhu Celkovým cieľom navrhovanej smernice je stanoviť jasný a súdržný rámec uhrádzania zdravotnej starostlivosti v rámci EÚ v prípadoch, keď sa zdravotná starostlivosť poskytuje v členskom štáte inom ako je krajina, v ktorej je pacient poistený (cezhraničná zdravotná starostlivosť). Návrh smernice nadväzuje na judikatúru súdneho dvora, ktorou sa potvrdilo, že nezávisle od práva na plánované ošetrenie v inom členskom štáte, stanoveného nariadeniami (ES) č. 883/2004 a 987/2009, majú poistení pacienti právo využívať lekársku starostlivosť v inom členskom štáte podľa článku 56 Zmluvy o fungovaní Európskej únie. V záujme dosiahnutia tohto cieľa sa návrh člení na tieto hlavné oblasti: (1) zabezpečenie prístupu pacientov k bezpečnej a vysokokvalitnej zdravotnej starostlivosti, (2) pravidlá na objasnenie práv na úhradu cezhraničnej zdravotnej starostlivosti a (3) spolupráca EÚ v oblastiach zdravotnej starostlivosti, akými sú uznávanie lekárskych predpisov, európske referenčné siete, posúdenie zdravotníckej technológie a elektronické zdravotníctvo. 4. Stanovisko Komisie k pozmeňujúcim a doplňujúcom návrhom Európskeho parlamentu Európsky parlament v druhom čítaní odhlasoval konsolidované znenie, ktoré obsahuje viacero zmien a doplnení k zneniu pozície Rady v prvom čítaní. Toto znenie je výsledkom rokovaní medzi Parlamentom, Radou a Komisiou. Väčšina pozmeňujúcich a doplňujúcich návrhov je v súlade s pôvodným návrhom Komisie, a preto je v rámci kompromisného riešenia prijateľná. Komisia preto prijíma všetky pozmeňujúce a doplňujúce návrhy odhlasované Parlamentom.